|  |
| --- |
| Na podlagi 4. odstavka 38. člena Zakona o športu (ZŠpo-1, Uradni list RS, št. [29/17](http://www.uradni-list.si/1/objava.jsp?sop=2017-01-1523)) je Strokovni svet Republike Slovenije za šport na svoji ustanovni seji dne 28. novembra 2017, 6. redni seji dne 5. 3. 2019, 2. ustanovni seji dne 11. 5. 2021 in 1. ustanovni seji dne 31. 1. 2023 sprejel |

**P O S L O V N I K**

**STROKOVNEGA SVETA REPUBLIKE SLOVENIJE ZA ŠPORT**

I. SPLOŠNE DOLOČBE

1. člen

S tem poslovnikom se ureja način dela Strokovnega sveta Republike Slovenije za šport (v nadaljnjem besedilu svet), postopek imenovanja predsednika in podpredsednika, pravice in dolžnosti članov, predsednika, podpredsednika in tajnika, način dela delovnih teles ter postopek sprejemanja odločitev.

1. člen

Svet opravlja naloge določene z zakonom in je pri svojih odločitvah v mejah svojih pristojnosti neodvisen.

1. člen

Strokovne in administrativne naloge za svet opravlja ministrstvo, pristojno za šport.

1. člen

Svet ima svoj žig. Žig sveta je okrogle oblike in vsebuje grb Republike Slovenije ter ime sveta.

1. člen

V poslovniku uporabljeni izrazi, ki se nanašajo na osebe in so zapisani v moški slovnični obliki, so uporabljeni kot nevtralni za ženski in moški spol.

II. ČLANI SVETA, PREDSEDNIK SVETA IN PODPREDSEDNIK SVETA

1. Člani sveta
2. člen

Člani sveta:

* odločajo na sejah sveta,
* ustno ali pisno predlagajo obravnavo posameznih vprašanj iz pristojnosti sveta,
* sodelujejo pri pripravi sklepov o odločitvah in predlogih sveta ter o drugih stališčih sveta,
* sodelujejo v delovnih telesih, ki jih imenuje svet,
* imajo pravico, da so seznanjeni s podatki in informacijami, ki se nanašajo na delo sveta,
* opravljajo druge naloge, ki jih določi svet.

1. Predsednik sveta
2. člen

Predsednika sveta izvolijo člani izmed sebe na ustanovni ali redni seji. Predsednika sveta izvolijo člani sveta z večino glasov vseh članov sveta za mandat, ki velja za člane sveta. Člani sveta predlagajo kandidate za predsednika sveta. Za predsednika sveta člani glasujejo tajno z glasovnicami. Kandidate se uvrsti na glasovni listič po abecednem redu. V kolikor je za predsednika predlaganih več kandidatov in nobeden od njih v prvem krogu ne dobi potrebne večine glasov, se v drugem krogu glasuje za tista dva kandidata, ki sta v prvem krogu dobila največ glasov; volitve med tema dvema kandidatoma se ponavljajo toliko časa, dokler en kandidat ne dobi potrebne večine glasov.

Če je za predsednika predlagan le en kandidat, se o njegovi izvolitvi oziroma imenovanju voli javno, če tako odločijo člani sveta.

1. člen

Predsednik sveta:

* predstavlja svet,
* vodi delo sveta,
* skrbi za pripravo sej sveta,
* sklicuje in vodi seje sveta,
* podpisuje zapisnike sej sveta ter odpravke sklepov, sprejetih na podlagi drugega odstavka 22. člena poslovnika in tretjega odstavka 24. člena poslovnika,
* obvešča javnost o delu sveta,
* seznanja člane sveta o pobudah, predlogih, informacijah in stališčih, ki se nanašajo na delo sveta.

1. člen

Razrešitev predsednika lahko predlagajo najmanj trije člani sveta. Predlog za razrešitev mora biti obrazložen pisno.

Predsednik je razrešen, če je za razrešitev glasovala večina vseh članov sveta.

1. Podpredsednik sveta
2. člen

Podpredsednika sveta izvolijo člani izmed sebe na ustanovni ali redni seji. Podpredsednika sveta izvolijo člani sveta z večino glasov vseh članov sveta za mandat, ki velja za člane sveta. Člani sveta predlagajo kandidate za podpredsednika sveta. Za podpredsednika sveta člani glasujejo tajno z glasovnicami. Kandidate se uvrsti na glasovni listič po abecednem redu. V kolikor je za podpredsednika predlaganih več kandidatov in nobeden od njih v prvem krogu ne dobi potrebne večine glasov, se v drugem krogu glasuje za tista dva kandidata, ki sta v prvem krogu dobila največ glasov; volitve med tema dvema kandidatoma se ponavljajo toliko časa, dokler en kandidat ne dobi potrebne večine glasov.

Če je za podpredsednika predlagan le en kandidat, se o njegovi izvolitvi oziroma imenovanju voli javno, če tako odločijo člani sveta.

1. člen

Podpredsednik sveta pomaga predsedniku sveta pri njegovem delu in opravlja posamezne naloge iz njegove pristojnosti. Če je predsednik odsoten, ga nadomešča podpredsednik.

1. člen

Razrešitev podpredsednika lahko predlagajo najmanj trije člani sveta. Predlog za razrešitev mora biti obrazložen pisno.

Podpredsednik je razrešen, če je za razrešitev glasovala večina vseh članov sveta.

III. SEJE SVETA

1. Ustanovna seja
2. člen

Ustanovno sejo sveta skliče ministrstvo, pristojno za šport. Ustanovno sejo sveta vodi najstarejši član sveta. Na ustanovni seji člani sveta najprej potrdijo Poslovnik Strokovnega sveta Republike Slovenije za šport. Po potrditvi poslovnika člani sveta volijo predsednika in podpredsednika.

Če Vlada Republike Slovenije istočasno zamenja več kot polovico članov sveta, preneha funkcija dotedanjim predsedniku in podpredsedniku sveta ter članom komisij oziroma delovnih teles sveta. Na prvi seji po zamenjavi več kot polovice članov sveta, ki jo v roku 10 dni skliče ministrstvo, pristojno za šport, člani sveta izvolijo novega predsednika in podpredsednika.

1. Redne seje
2. člen

Svet dela in odloča na sejah, ki jih sklicuje predsednik.

Predsednik sveta mora sklicati sejo sveta, če to predlaga:

* najmanj pet članov sveta,
* Vlada Republike Slovenije,
* Olimpijski komite Slovenije – Združenje športnih zvez.

Kdor predlaga sklic seje, mora predložiti tudi predlog dnevnega reda in gradivo, ki vključuje ime oz. naziv predlagatelja predloga točke dnevnega reda, opis vsebine predlagane točke dnevnega reda in predlog sklepa.

Predsednik sveta je dolžan sklicati sejo sveta v dveh tednih po pridobitvi predloga za sklic seje sveta, posredovanega v skladu z drugim in tretjim odstavkom tega člena.

1. člen

Vabilo na sejo sveta in predlog dnevnega reda morajo biti poslani članom sveta po elektronski pošti 10 dni pred sejo. Gradivo, predlogi sklepov in zapisnik prejšnje seje morajo biti poslani najkasneje 5 dni pred sejo. Na predlog posameznega člana sveta se vabilo na sejo sveta, predlog dnevnega reda z gradivom, predlogi sklepov in zapisnik prejšnje seje temu članu posredujejo tudi po klasični pošti.

Člani sveta, ki se seje ne morejo udeležiti, so dolžni svoj izostanek po elektronski pošti sporočiti pred sejo.

1. člen

Seje sveta so praviloma javne. Svet obvešča o svojih odločitvah in predlogih strokovno in širšo javnost.

Vabilo se posreduje tudi:

* Vladi Republike Slovenije,
* ministrstvu, pristojnemu za šport,
* generalnemu direktorju Direktorata za šport,
* Inšpektoratu Republike Slovenije za šolstvo in šport,
* Olimpijskemu komiteju Slovenije – Združenju športnih zvez,
* sredstvom javnega obveščanja.

1. člen

Seji sveta predseduje predsednik.

Seja sveta se začne s sprejemom predloga dnevnega reda, ki so ga člani prejeli z vabilom.

Dnevni red se lahko razširi do dneva (t.j. 5 dni pred sejo), ko se pošlje gradivo, predloge sklepov in zapisnika.

Svet na seji odloča samo o zadevah, ki so predmet dnevnega reda.

1. člen

Splošne pravne akte obravnava svet po dvostopenjskem postopku, in sicer je prva obravnava namenjena splošni razpravi o predlaganem splošnem pravnem aktu, druga obravnava pa obravnavi vsebin, ki so bile izpostavljene v prvi obravnavi in razpravi o predlaganih amandmajih.

V primeru utemeljenih razlogov lahko predsednik sveta predloži splošni pravni akt v obravnavo svetu po nujnem postopku, pri čemer se v takem primeru izvede samo ena obravnava splošnega pravnega akta.

1. člen

Seje sveta se snemajo. Posnetke hrani tajnik sveta dve leti. V prisotnosti tajnika člani sveta lahko poslušajo posnetek.

1. člen

Na začetku seje svet obravnava zapisnik prejšnje seje in se seznani z uresničevanjem sklepov.

1. člen

Predsednik daje besedo članom sveta po vrsti, kot se priglašajo k besedi. Predsednik skrbi za učinkovit in racionalen potek seje.

1. člen

Predlogi sklepov se posredujejo članom sveta skupaj z gradivom za sejo sveta, dodatni sklepi pa se lahko oblikujejo tudi na sami seji.

V posebnih, nujnih, primerih se sklep, ki ga na seji sprejme svet, posreduje naslovniku pred potrditvijo zapisnika sveta, pri čemer pripombe na tak sklep naknadno niso mogoče.

1. Izredne seje
2. člen

V izrednih primerih, ko ni mogoče pravočasno sklicati redne seje sveta, lahko predsednik sveta skliče izredno sejo, pri čemer morajo biti vabilo, dnevni red, gradivo in predlogi sklepov na tako sejo članom sveta poslani po elektronski pošti najmanj 48 ur pred sejo. Člane sveta se ob posredovani elektronski pošti telefonsko obvesti o sklicu izredne seje. Predsednik sveta je dolžan skupaj z gradivom posredovati članom sveta utemeljeno obrazložitev razlogov za sklic izredne seje.

1. Dopisne seje
2. člen

V nujnih primerih, ko ni mogoče sklicati izredne seje sveta zaradi nesklepčnosti, lahko svet odloča na dopisni seji. V kolikor gre za tehnično zadevo, kjer ni potrebna razprava oziroma se je svet predhodno strinjal, da bo zadevo obravnaval na dopisni seji, se določilo prejšnjega odstavka ne upošteva ter s tem omogoči direktni sklic dopise seje.

Predsednik sveta v sodelovanju s tajnikom sveta pošlje članom sveta po elektronski pošti gradivo za dopisno sejo, s predlogi sklepov, o katerih se na dopisni seji glasuje. Navede se, komu oziroma kam je potrebno poslati elektronsko pošto, ki vsebuje opredelitev do gradiva in predlaganih sklepov. Določi se tudi rok, v katerem je treba poslati elektronsko pošto z opredelitvijo do gradiva in predlaganih sklepov, ki ne sme biti krajši od 24 ur. Predsednik sveta je dolžan skupaj z gradivom posredovati članom sveta utemeljeno obrazložitev razlogov za sklic dopisne seje. Člane sveta se ob posredovani elektronski pošti telefonsko obvesti o sklicu dopisne seje.

Dopisna seja je veljavna, če na njej glasuje večina članov sveta, predlog sklepa pa je sprejet, če zanj glasuje večina glasujočih članov. Sklepi začnejo veljati takoj po uspešno zaključeni seji.

Ob smiselni uporabi določil 27. člena poslovnika tajnik sveta o dopisni seji in rezultatih glasovanja sestavi zapisnik, ki ga člani sveta obravnavajo na prvi naslednji redni seji.

V primeru kakršnekoli nejasnosti glede dopisne seje je za pojasnila zadolžen predsednik sveta.

IV. ODLOČANJE

1. člen

Svet veljavno odloča, če se seje udeleži večina članov, in sprejema odločitve z večino glasov prisotnih članov, razen v primerih, določenih s tem poslovnikom in Zakonom o športu.

V. GLASOVANJE

1. člen

Člani sveta glasujejo javno. Glasovanje o posameznih zadevah se na predlog vsaj šestih članov sveta izvede tajno z glasovnicami.

Na zahtevo člana se v zapisnik k posameznemu sklepu zapiše tudi njegovo ločeno mnenje o posameznem vprašanju.

VI. ZAPISNIK SEJE

1. člen

O seji sveta se piše zapisnik.

Zapisnik obsega:

* zaporedno številko seje,
* datum in kraj seje,
* imena navzočih in odsotnih članov ter imena navzočih in odsotnih vabljenih,
* sprejeti dnevni red,
* kratko vsebino razprave točk dnevnega reda,
* sklepe (pri čemer se pri posameznem sklepu dopiše koliko članov sveta je glasovalo za posamezni sklep, koliko se jih je opredelilo »za«, »proti« in »vzdržani« ter ali je bil sklep sprejet ali ne).

Za pripravo zapisnika je odgovoren tajnik sveta.

Tajnik sveta posreduje zapisnik po elektronski pošti vsem članom sveta. Vsak član sveta, ki je sodeloval na seji sveta, na katero se zapisnik nanaša, mora svoje eventualne pripombe na zapisnik posredovati tajniku sveta po elektronski pošti v sedmih dneh od dneva, ko je tajnik sveta zapisnik posredoval v potrditev. Če tajnik sveta pripomb na zapisnik v tem roku ne prejme, se zapisnik šteje kot potrjen. Če tajnik sveta v tem roku prejme pripombe na zapisnik, se šteje za potrjen samo tisti del zapisnika, na katerega ni bilo pripomb. Tisti del zapisnika, na katerega so bile podane pripombe, pa se obravnava in potrdi na naslednji redni seji sveta.

VII. DELOVNA TELESA

1. člen

Za posamezna področja svojega delovanja lahko svet oblikuje delovna telesa.

1. člen

Delovna telesa imajo predsednika in 3 do največ 10 članov, od katerih mora biti večina članov sveta.

Predsednika in člane delovnih teles imenuje svet izmed svojih članov, lahko pa tudi izmed drugih strokovnjakov.

Predsednike delovnih teles imenuje svet na predlog predsednika sveta. Člane delovnih teles imenuje svet na predlog predsednika posameznega delovnega telesa.

Delo delovnega telesa vodi njegov predsednik ali član delovnega telesa po pooblastilu predsednika delovnega telesa.

Tehnične in administrativne naloge za delovna telesa opravljajo strokovni sodelavci, ki jih določi generalni direktor Direktorata za šport ministrstva, pristojnega za šport.

1. člen

Delovna telesa obravnavajo strokovna vprašanja s posameznih področij, ki so v pristojnosti sveta, pripravljajo sklepe in predloge, ki jih sprejema svet.

Delovna telesa lahko samostojno sprejemajo sklepe in jih brez obravnave na svetu posredujejo naslovnikom le v primerih, ko jih svet za to izrecno pooblasti (pooblastilo za določeno nalogo), ali ko je to predvideno z ustreznim internim pravnim aktom sveta (splošno pooblastilo).

Vabilo na sejo delovnih teles, predlog dnevnega reda z gradivom in zapisnik prejšnje seje morajo biti poslani članom delovnih teles po elektronski pošti najkasneje 5 dni pred sejo. Izjemoma sta gradivo in zapisnik lahko poslana v krajšem roku, vendar ne v krajšem od treh dni. Vsi drugi postopki, povezani s sejami delovnih teles, potekajo postopkovno enako, kot so navedeni v tem poslovniku za seje sveta.

VIII. TAJNIK SVETA

1. člen

Tajnika sveta imenuje minister, pristojen za šport.

Tajnik opravlja tehnične in administrativne naloge za svet, in sicer:

* sodeluje s predsednikom sveta pri pripravi sej,
* skrbi za pripravo gradiv za sejo,
* vodi zapisnik sej sveta,
* na podlagi potrjenega zapisnika podpisuje odpravke sklepov sveta, razen odpravkov sklepov, sprejetih na podlagi drugega odstavka 22. člena poslovnika in tretjega odstavka 24. člena poslovnika
* skrbi za dokumentacijo sveta,
* opravlja druge naloge, ki mu jih določi svet oziroma predsednik sveta.

Pri opravljanju nalog iz prejšnjega odstavka je tajnik odgovoren predsedniku sveta.

IX. ZAGOTAVLJANJE MATERIALNIH POGOJEV

1. člen

Sredstva za delo sveta se zagotavljajo iz proračuna Republike Slovenije in so vključena kot namenska sredstva v finančni načrt ministrstva, pristojnega za šport.

1. člen

Člani sveta in člani njegovih delovnih teles imajo v obsegu in pod pogoji, ki jih določi Vlada Republike Slovenije, pravico do izplačila sejnine ter do povračila stroškov, nastalih v zvezi z delom v svetu.

X. KONČNA DOLOČBA

1. člen

Ta poslovnik začne veljati, ko ga sprejme svet z najmanj 12 glasovi svojih članov.

Uroš Mohorič

PREDSEDNIK

STROKOVNEGA SVETA REPUBLIKE SLOVENIJE ZA ŠPORT